VENDIM
Nr. 99, datë 7.11.2014

PËR FILLIMIN E PROCEDURAVE PËR PËRCAKTIMIN E TARIFËS SË PRODHIMIT TË ENERGJISË ELEKTRIKE NGA KESH SHA PËR VITIN 2015

Në mbështetje të neneve 9  dhe 26 të ligjit nr. 9072, datë 22.5.2003, “Për sektorin e energjisë elektrike”, të ndryshuar, neneve  18, 20  dhe 21 të Rregullave të Praktikës dhe Procedurave të ERE-s, miratuar me vendimin e Bordit të Komisionerëve të  ERE-s nr. 21, datë 18.3.2009,  vendimit nr. 77, datë 26.6.2008, “Për miratimin e metodologjisë  së llogaritjes  se tarifës për   kompaninë publike të gjenerimit të energjisë elektrike”,  Bordi i  Komisionerëve të  Entit Rregullator të Energjisë (ERE),  në  mbledhjen e tij  të datës  7.11.2014,  pasi shqyrtoi  aplikimin  e KESH sh.a. për përcaktimin e tarifës për prodhimin e energjisë elektrike për vitin 2015  dhe  relacionin e grupit të punës, 
konstatoi se: 
Aplikimi  plotëson kryesisht kërkesat e përcaktuara  në  rregullat  e ERE-s,  për fillimin e procedurave të shqyrtimit të aplikimit për përcaktimin  e tarifës për prodhimin e energjisë elektrike nga KESH sh.a.
Për gjithë sa më sipër Bordi i Komisionerëve të ERE-s  

Vendosi:

1. Fillimin  e procedurave për përcaktimin  e tarifës  të prodhimit të  energjisë elektrike nga KESH sh.a. për vitin 2015.
2. Ngarkohet Drejtoria Juridike dhe e Mbrojtjes së Konsumatorit për njoftimin e KESH sh.a.
Ky vendim hyn në fuqi menjëherë. 
Ky vendim botohet në Fletoren Zyrtare. 

